wannaphong/clean_thaiwikipedia huggingface dataset:
# เม็นส์เฮลต์
เมนส์เฮลต์  เป็นตราสินค้านิตยสารสำหรับผู้ชายที่ใหญ่ที่สุดในโลกMen’s Health Magazine Launches on the Apple iPad   มี 40 รุ่น ใน 47 ประเทศ ตีพิมพ์ที่บริษัทโรเดล ในเมืองเอเมเอิส รัฐเพนซิลเวเนีย สหรัฐอเมริกา เมนส์เฮลต์ยังเป็นนิตยสารผู้ชายที่ขายดีที่สุดบนแผนหนังสือพิมพ์ในสหรัฐฯ แม้ว่าเดิมจะเป็นนิตยสารเกี่ยวกับสุขภาพของผู้ชาย ปัจจุบันเนื้อหาครอบคลุมวิถีชีวิตของผู้ชาย เช่น สมรรถภาพทางกาย โภชนาการ แฟชั่น และเพศสภาพ เว็บไซต์นิตยสาร MensHealth.com มียอดผู้เข้าชมเฉลี่ย 38 ล้านครั้งต่อเดือน
# ดีเอ็นเอ (นิตยสาร)
ดีเอ็นเอ  เป็นนิตยสารรายเดือนสำหรับเกย์ ตีพิมพ์ในประเทศออสเตรเลีย เนื้อหาในนิตยสารได้รวบรวมเรื่องราวเกี่ยวกับผู้มีชื่อเสียง, ความคิดเห็นทางวัฒนธรรมที่เป็นที่นิยม, เคล็ดลับแฟชันและการถ่ายภาพ นิตยสารก่อตั้งในปี ค.ศ. 2000 และยังจำหน่ายในประเทศอื่นๆ เช่น แคนาดา, สหรัฐ, นิวซีแลนด์, สหราชอาณาจักรและประเทศอื่น ๆ ในยุโรป
# เพชรในเพลง 2557
เพชรในเพลง 2557 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2557 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้  เปิดรายชื่อผู้ได้รับรางวัล 'เพชรในเพลง' 2557 - ข่าวไทยรัฐออนไลน์ 

 รางวัลเชิดชูเกียรติพิเศษ  
 ศิลปินผู้มีคุณูปการต่อการสร้างสรรค์เพลง ได้แก่ นายมนตรี ตราโมท 
 ผู้มีคุณูปการต่อวงการเพลง ได้แก่ นายไพบูลย์ สำราญภูติ (คีตา พญาไท) 
 เพลงชุดดีเด่นในอดีต ชุดปริญญาชาวนา ผู้ประพันธ์ได้แก่ นายอาจินต์ ปัญจพรรค์
 วงดนตรีสองวัยผู้จุดประกายวงการเพลงเด็ก ผู้ร่วมก่อตั้งวง ได้แก่ นางสาวปิยนุช บุญประคอง

 รางวัลเชิดชูเกียรติผู้ประพันธ์เพลงดีเด่นในอดีต  
 ประเภทเพลงไทยสากล ได้แก่ เพลงบ้านของเรา ผู้ประพันธ์ นายสติ สติฐิต (ครูเนรัญชรา)
 ประเภทเพลงไทยลูกทุ่ง ได้แก่ เพลงแม่พิมพ์ของชาติ ผู้ประพันธ์ นายสุเทพ โชคสกุล

 รางวัลการประพันธ์เพลงดีเด่นด้านภาษาไทย  
 ประเภทการประพันธ์คำร้องเพลงไทยสากล  
 รางวัลชนะเลิศ ได้แก่ เพลงกอดแม่วงก์ ผู้ประพันธ์ นางจีรนันท์ พิตรปรีชา 
 รางวัลชมเชย ได้แก่ เพลงค่าของคน ผู้ประพันธ์ นายยืนยง โอภากุล
 รางวัลชมเชย ได้แก่ เพลงคนแรกที่รัก ผู้ประพันธ์ นายณรงค์วิทย์ เตชะธนะวัฒน์

 ประเภทการประพันธ์คำร้องเพลงไทยลูกทุ่ง  
 รางวัลชนะเลิศ ได้แก่ เพลงสัญญานักสู้ ผู้ประพันธ์ นายสัญญารักษ์ ดอนศรีฐิติโชติ (สัญญารักษ์ ดอนศรี) 
 รางวัลชมเชย ได้แก่ เพลงครูผู้ให้ ผู้ประพันธ์ นายพจน์ คีรีวรรณ
 รางวัลชมเชย ได้แก่ เพลงนายฮ้อยแรงงาน ผู้ประพันธ์ นายวสุ ห้าวหาญ

 รางวัลการขับร้องเพลงดีเด่นด้านภาษาไทย  
 ประเภทผู้ขับร้องเพลงไทยสากลชาย  
 รางวัลชนะเลิศ ได้แก่ เพลงเรื่องจริงยิ่งกว่านิยาย ผู้ขับร้อง นายปองศักดิ์ รัตนพงษ์ (อ๊อฟ ปองศักดิ์)
 รางวัลชมเชย ได้แก่ เพลงรักแท้อยู่เหนือกาลเวลา ผู้ขับร้อง นายจารุวัฒน์ เชี่ยวอร่าม (โดม จารุวัฒน์)
 รางวัลชมเชย ได้แก่ เพลงค่าของคน ผู้ขับร้อง นายยืนยง โอภากุล

 ประเภทผู้ขับร้องเพลงไทยสากลหญิง  
 รางวัลชนะเลิศ ได้แก่ เพลงเหนื่อยก็พัก ไม่รักก็พอ ผู้ขับร้อง นางสาวหนึ่งธิดา โสภณ
 รางวัลชมเชย ได้แก่ เพลงเมื่อไหร่ฟ้าจะมองที่ฉัน ผู้ขับร้อง นางสาวรวิสรารัตน์ พิบูลภานุวัธน (Preen)
 รางวัลชมเชย ได้แก่ เพลงไม่เคยอยู่ในสายตา ผู้ขับร้อง นางสาววรกาญจน์ โรจนวัชร (พั้นซ์ วรกาญจน์)

 ประเภทผู้ขับร้องเพลงไทยลูกทุ่งชาย  
 รางวัลชนะเลิศ ได้แก่ เพลงรักจงรอ ผู้ขับร้อง นายสุธิราช อุสุภะ (กุ้ง สุธิราช วงศ์เทวัญ อาร์สยาม)
 รางวัลชมเชย ได้แก่ เพลงสัญญาณรัก สัญญาณใจ ผู้ขับร้อง นายสร่างศัลย์ เรืองศรี (หนู มิเตอร์ อาร์สยาม)
 รางวัลชมเชย ได้แก่ เพลงฝืนใจหน่อยได้ไหม ผู้ขับร้อง นายประยูร ศรีจันทร์ (ไผ่ พงศธร)

 ประเภทผู้ขับร้องเพลงไทยลูกทุ่งหญิง  
 รางวัลชนะเลิศ ได้แก่ เพลงนาทีเดียวเพื่อรักทั้งชีวิตเพื่อลืม ผู้ขับร้อง นางสาวชลดา ทองจุลกลาง (ตั๊กแตน ชลดา) 
 รางวัลชมเชย ได้แก่ เพลงถ้าฉันจะลองเป็นของคนอื่น ผู้ขับร้อง นางสาววลีรัตน์ สีนวลจันทร์ (ครีม อาร์สยาม)
 รางวัลชมเชย ได้แก่ เพลงครูสู่เศรษฐกิจพอเพียง ผู้ขับร้อง เด็กหญิงรัตนาภรณ์ ก้อนทอง
# เจมส์ เบย์
เจมส์ ไมเคิล เบย์ (เกิด 4 กันยายน 1990) เป็นนักร้อง นักแต่งเพลง มือกีตาร์ชาวอังกฤษ . เจมส์ได้ปล่อยอัลบั้ม EP ทั้งหมด 4 อัลบั้ม "The Dark of the Morning" , "Let It Go" , "Hold Back the River" , "Other Sides" และปล่อยอัลบั้มเดี่ยว , "Chaos and the Calm" (2015) อัลบั้มดังกล่าวติดอันดับหนึ่งในสหราชอาณาจักรและติดลำดับที่ 15 ในสหรัฐอเมริกา ซิงเกิลของเบย์ "Hold Back The River" ติดอันดับที่ 2 ในชาร์จซิงเกิลของ สหราชอาณาจักร เบย์เติบโตในเมือง ฮิทเซิล ฮาร์ตฟอร์ดเชอร์ เจมส์เข้าเรียนโรงเรียนมัธยมศึกษาที่ Hitchin Boys' School ก่อนที่จะเรียนโรงเรียนเกี่ยวกับดนตรี British and Irish Modern Music Institute. ปี 2015 เบย์ได้รับรางวัล Critics' Choice" award จาก บริตอะวอดส์ "Brit Awards 2015: Winners list". BBC. Retrieved 26 February 2015

 วัยเด็ก 
เจมส์ เบย์ เกิดในเมืองฮิทเซิล ฮาร์ตฟอร์ดเชอร์ ที่ประเทศอังกฤษ เมื่ออายุได้ 11 เบย์ได้แรงบันดาลใจอยากที่จะเล่นกีตาร์คลาสสิคหลังได้ฟังเพลง "Layla" ของ อีริค แคลปตัน หลังจากนั้นเจมส์ได้ไปเรียนต่อที่เมือง ไบรตัน เป็นเวลา 7 ปีโดยเขามีการเรียนที่ดีจากการเล่นเปิดหมวก และตามพับต่างๆ เขากล่าวว่า มันสอนอะไรให้แก่ผมมากผมสามารถเอามันไปแต่งเพลงและทำมันให้ดีได้และใช้มันปรับปรุงตัวผมให้ดีขึ้น.เบย์ได้เป็นศิลปินกับสังกัด Republic Records หลังจากที่แฟนเพลงอัปโหลดวิดิโอลงบนยูทูบจากการแสดงเปิดหมวกในกรุงลอนดอน , สัปดาห์ถัดมาเขาได้เซ็นสัญญากับทาง Republic Records อัลบั้ม EP แรกของเขา The Dark of the Morning ถูกปล่อยในปี 2013 

 ผลงานอัลบั้ม 
1) Chaos and the Calm (2014)

2) Electric Light (2018)

3) Leap (2022)
# ภูมิพัฒน์ ทรัพย์กุลชนนาถ
ภูมิพัฒน์ ทรัพย์กุลชนนาถ เกิดวันที่ 18 ตุลาคม พ.ศ. 2526 เป็นนักแบดมินตันชาวไทย

 ผลงาน 
อดีตนักกีฬาแบดมินตันทีมชาติไทย ชายเดี่ยว อันดับ 2 ของประเทศ

อดีตนักกีฬาแบดมินตันทีมชาติไทย อันดับโลกสูงสุด 23 ของโลก

แชมป์ประเทศไทย ชายเดี่ยว รายการ SCG ALL THAILAND พ.ศ. 2549

เหรียญทอง ทีมผสม กีฬามหาวิทยาลัยโลก ครั้งที่ 24 พ.ศ. 2550

เหรียญทองแดง ชายเดี่ยว กีฬามหาวิทยาลัยโลก ครั้งที่ 24 พ.ศ. 2550

ในปี พ.ศ. 2550 ภูมิพัฒน์ชนะการแข่งขัน สมิวลิ่ง ฟิซ แซทเทอไลต์ แชมป์เปี้ยนชิพ

เหรียญทองแดง ทีมชาย กีฬาซีเกมส์ ครั้งที่ 23 ประเทศฟิลิปปินส์ พ.ศ. 2548

เข้าร่วมการแข่งขันชิงแชมป์โลกประเภททีม Thomas Cup & Sudirman Cup

อดีตโค้ชโครงการ "SCG BADMINTON ACADEMY"

นำทีมนักกีฬาเยาวชนทีมชาติเข้าร่วมการแข่งขัน เยาวชนโลก/เยาวชนเอเชีย และรายการแข่งขันระดับประเทศอีกหลายรายการ

ผ่านการอบรมหลักสูตรผู้ฝึกสอนกีฬาแบดมินตัน "A- License" ประจำปี 2560

วิทยากรร่วม อบรมโค้ชแบดมินตัน สมาคมกีฬาแบดมินตันแห่งประเทศไทย ในพระบรมราชูปถัมภ์

 แหล่งข้อมูลอื่น 
ประวัติภูมิพัฒน์

www.facebook.com/brightminton

Youtube : BRIGHTMINTON 

IG : brightpoompat

Line: @brightminton
# ปราจิน รุ่งโรจน์
ปราจิน รุ่งโรจน์ เกิดเมื่อวันที่ 1 มกราคม พ.ศ. 2496 เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกลและไทม์ไทรอัลบุคคล ในการแข่งขันกีฬาโอลิมปิกฤดูร้อน 1976
# สุรยงค์ เหมินทร์
สุรยงค์ เหมินทร์ เกิดเมื่อวันที่ 10 มีนาคม พ.ศ. 2491 เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกล ในการแข่งขันกีฬาโอลิมปิกฤดูร้อน 1968
# แกลเมอร์ (นิตยสาร)
แกลเมอร์  เป็นนิตยสารผู้หญิงตีพิมพ์โดยบริษัทกอนเดแนสต์พับบลิเคชันส์ (Condé Nast Publications) ก่อตั้งใน ค.ศ. 1939 และตีพิมพ์ครั้งแรกในเดือนเมษายน ค.ศ. 1939 ในสหรัฐอเมริกา เดิมมีชื่อว่า แกลเมอร์ออฟฮอลลิวูด (Glamour of Hollywood)

นิตยสารถูกตีพิมพ์ในหลากหลายประเทศ ได้แก่ สหราชอาณาจักร สหรัฐอเมริกา ฝรั่งเศส อิตาลี เยอรมนี สเปน รัสเซีย กรีซ โปแลนด์ แอฟริกาใต้ บราซิล ฮังการี โรมาเนีย บัลแกเรีย เนเธอร์แลนด์ และเม็กซิโก ส่วนมากตีพิมพ์รายเดือน
# เซเวนทีน
เซเวนทีน  อาจหมายถึง

 17
 17 ปีก่อนคริสต์ศักราช, ค.ศ. 17, ค.ศ. 1917, ค.ศ. 2017 เป็นต้น

 หนังสือและนิตยสาร 
 เซเวนทีน (นิตยสารอเมริกัน) นิตยสารอเมริกันสำหรับวัยรุ่น
 เซเวนทีน (นิตยสารญี่ปุ่น) นิตยสารญี่ปุ่นสำหรับวัยรุ่น
 เซเวนทีน (นวนิยายทาร์คิงตัน)
 เซเวนทีน (นวนิยายเซราฟิน)

 ดนตรี 
 เซเวนทีน (วงดนตรี) วงดนตรีสัญชาติเกาหลีใต้

 อัลบั้มเพลง 
 17 (อัลบั้มริกกี มาร์ติน)

 เพลง 
 เซเวนทีน (เพลงแอวริล ลาวีน)
# วนิดา บุญวรรณ
วนิดา บุญวรรณ เป็นนักกีฬากรีฑาทีมชาติไทย (กระโดดสูง)  เกิดเมื่อวันที่ 30 สิงหาคม พ.ศ. 2529 ที่จังหวัดอุบลราชธานี เธอได้เข้าร่วมการแข่งขัน โอลิมปิกฤดูร้อน 2012 ตกรอบแรก ทำได้ 1.80 เมตร ได้ลำดับที่ 29 เธอเคยกระโดดสูงถึง 1.92 เมตร (คุนซาน 2554) และ 1.91 เมตร (ฮานอย 2552)

 การแข่งขันระดับนานาชาติ 
ปี 
(พ.ศ.)การแข่งขันสถานที่จัดงานตำแหน่ง (ที่)หมายเหตุ (เมตร)เป็นตัวแทนในนามประเทศไทย2545เอเชียจูเนียร์แชมเปี้ยนชิพส์กรุงเทพมหานคร51.652550ยูนิเวอร์ซิดี้กรุงเทพมหานคร71.85เอเซี่ยน อินดอล์ เกมมาเก๊า51.80ซีเกมส์นครราชสีมา31.842552เอเซี่ยน อินดอล์ เกมฮานอย31.91ซีเกมส์เวียงจันทน์21.882553เอเชียนเกมส์กว่างโจว71.842554เอเชียนแชมเปี้ยนชิพส์โคเบะ61.85ยูนิเวอร์ซิดี้เซินเจิ้น71.86เวิลด์แชมเปี้ยนชิพส์แทกู221.85ซีเกมส์ปาเล็มบัง21.872555โอลิมปิกลอนดอน291.802556เอเชียนแชมเปี้ยนชิพส์อินเดีย81.812557เอเชียนเกมส์อินช็อน51.85

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๓๐, ๑๔ กุมภาพันธ์ ๒๕๖๕
 อ้างอิง
# เซเวนทีน (นิตยสารอเมริกัน)
เซเวนทีน  เป็นนิตยสารอเมริกันสำหรับวัยรุ่น เซเวนทีนเป็นนิตยสารวัยรุ่นฉบับแรกที่ตีพิมพ์ในสหรัฐอเมริกา ฐานผู้อ่านเป็นผู้หญิงอายุ 10-19 ปี เซเวนทีนเริ่มเป็นแรงบันดาลใจให้วัยรุ่นผู้หญิงเป็นต้นแบบของคนทำงานและพลเมือง ไม่นานหลังจากนิตยสารเปิดตัว เซเวนทีนมีวิธีนำเสนอเนื้อหาเกี่ยวกับแฟชั่น และความรักมากขึ้น เพื่อสนับสนุนให้ผู้หญิงสาวมีความมั่นใจ นิตยสารตีพิมพ์ครั้งแรกในเดือนกันยายน ค.ศ. 1944 โดยบริษัทไทรแองเกิลพับบลิเคชันส์ของวอลเตอร์ แอนเน็นเบิร์ก
# หมากตอกเขาสก
หมากตอกเขาสก  var. khaosokensis เป็นปาล์มชนิดหนึ่งในสกุลหมากตอก ใบประกอบแบบขนนก ช่อดอกออกตามซอกก้านใบ ผลสีขาวรูปไข่ แก่แล้วเป็นสีแดง ออกดอกเดือนกรกฎาคม – สิงหาคม เป็นพืชถิ่นเดียวในไทย พบในภาคใต้ตอนกลาง ใช้เป็นไม้ประดับ พบครั้งแรกที่อุทยานแห่งชาติเขาสก จังหวัดสุราษฎร์ธานี ชื่อสายพันธุ์ตั้งเป็นเกียรติให้แก่สถานที่ค้นพบ
# ว่านลูกไก่ทอง
ว่านลูกไก่ทอง   อยู่ในวงศ์ Dicksoniaceae เป็นเฟินตามพื้นดิน ลำต้นเป็นเหง้า มีขนสีทองปกคลุม ใบประกอบแบบขนนก ก้านใบใหญ่สีน้ำตาลแกมดำ โคนก้านมีขน ใช้เป็นไม้ประดับ ใบอ่อนใช้เป็นยารักษาแผลสด
# ลูซี เฮล
ลูซี เฮล  (ชื่อเกิด คาเรน ลูซิล เฮล  เกิดวันที่ 14 มิถุนายน ค.ศ. 1989)  เป็นนักแสดงและนักร้องชาวอเมริกัน ช่วงแรกของอาชีพการงาน เธอถูกเรียกว่าลูซี เคต เฮล  เฮลเป็นหนึ่งในผู้ชนะเลิศ 5 คนจากรายการเรียลลิตีโชว์ อเมริกันจูเนียส์ เธอเป็นที่รู้จักดีจากบทบาทอาเรีย มอนต์โกเมอรี จากซีรีส์ พริตตีลิตเทิลไลร์ ทางช่องเอบีซีแฟมิลี ใน ค.ศ. 2014 เธอออกสตูดิโออัลบั้มแรกชื่อ โร้ดบีทวีน

 ประวัติ 

เฮลเกิดที่เมืองเมมฟิส (รัฐเทนเนสซี), ประเทศสหรัฐอเมริกา เป็นลูกสาวของนางจูลี่ ไนท์และนายเพรสตัน เฮล เธอได้รับชื่อมาจากคุณยายลูซี่หลังจากที่แม่ของเธอตั้งชื่อให้ แม่ของเธอมีอาชีตเป็นพยาบาล ส่วนพ่อของเธอมีอาชีตเป็นคนขับรถแท็กซี่ เธอมีพี่สาว 1 คนชื่อว่า "แม็กกี้" น้องสาวต่างแม่ชื่อ "คีร์บี" และน้องชายต่างพ่อชื่อ "เวส"
 อ้างอิง
# เฟินนาคราช
เฟินนาคราช  อยู่ในวงศ์ Davalliaceae เป็นเฟินอิงอาศัย มีลำต้นเลื้อยตามต้นไม้อื่น โคนต้นเป็นเหง้า มีเกล็ดด่างสีขาว ใบประกอบแบบขนนก ก้านใบสีน้ำตาลเล็ก มีอับสปอร์อยู่ใต้ท้องใบ ใช้เป็นไม้ประดับและเป็นยาแก้พิษแมลงกัดต่อย
# เพชรในเพลง 2556
เพชรในเพลง 2556 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2556 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 

 รางวัลเชิดชูเกียรติพิเศษ  
 ศิลปินผู้สร้างสรรค์บทเพลงจากวรรณกรรม ได้แก่ นายมนัส  ปิติสานต์
 ศิลปินผู้สร้างสรรค์บทเพลงเพื่อชีวิต ได้แก่ นายสุรชัย จันทิมาธร  
 ศิลปิน ๑ ทศวรรษเพชรในเพลง  ได้แก่  นางสาวธนพร แวกประยูร

 รางวัลเชิดชูเกียรติผู้ประพันธ์เพลงดีเด่นในอดีต  
 ประเภทเพลงไทยสากล เพลงวิมานสีชมพู ผู้ประพันธ์ ครูธาตรี (นายวิชัย โกกิลกนิษฐ)
 ประเภทเพลงไทยลูกทุ่ง เพลงมนต์เมืองเหนือ ผู้ประพันธ์ นายไพบูลย์  บุตรขัน

 รางวัลการประพันธ์เพลงดีเด่นด้านภาษาไทย  
 ประเภทการประพันธ์คำร้องเพลงไทยสากล  
 รางวัลชนะเลิศ เพลงวันวานไม่มีเขา วันนี้ไม่มีเรา ผู้ประพันธ์ นายยืนยง โอภากุล
 รางวัลชมเชย เพลงคนไทยฟื้นแผ่นดิน ผู้ประพันธ์ นายประภาส ชลศรานนท์
 รางวัลชมเชย เพลงจดหมายถึงพ่อ ผู้ประพันธ์ นายอิทธิพล วาทะวัฒนะ (อี๊ด ฟุตบาท ทรีโอ)

 ประเภทการประพันธ์คำร้องเพลงไทยลูกทุ่ง  
 รางวัลชนะเลิศ เพลงชีวิตบนเส้นด้าย หัวใจบนตักแม่ ผู้ประพันธ์ พจน์ สุวรรณพันธ์ (นายสุพจน์  สุวรรณพันธ์)
 รางวัลชมเชย เพลงแรงใจคนไกลบ้าน ผู้ประพันธ์ นายสลา คุณวุฒิ
 รางวัลชมเชย เพลงลูกทุ่งลูกไทย ผู้ประพันธ์ นายสร่างศัลย์ เรืองศรี (หนู มิเตอร์)  
 
 รางวัลการขับร้องเพลงดีเด่นด้านภาษาไทย  
 ประเภทผู้ขับร้องเพลงไทยสากลชาย  
 รางวัลชนะเลิศ เพลงสายลมแห่งรัก ผู้ขับร้อง เบน ชลาทิศ (นายชลาทิศ ตันติวุฒิ)
 รางวัลชมเชย เพลงสายน้ำ สายพระทัย สายใยแห่งแผ่นดิน ผู้ขับร้อง ทัช  ณ ตะกั่วทุ่ง
 รางวัลชมเชย เพลงทหารของแผ่นดิน ผู้ขับร้อง นายจักรพัฒน์  เอี่ยมหนุน     

 ประเภทผู้ขับร้องเพลงไทยสากลหญิง  
 รางวัลชนะเลิศ เพลงแค่หลับตา ผู้ขับร้อง หนึ่งธิดา  โสภณ
 รางวัลชมเชย เพลงของตายที่อยากหายใจ ผู้ขับร้อง แก้ม เดอะสตาร์ (นางสาววิชญาณี เปียกลิ่น)
 รางวัลชมเชย เพลงเสียรักไม่ได้ ผู้ขับร้อง เจนนิเฟอร์ คิ้ม (นางพรพรรณ ชุณหชัย)

 ประเภทผู้ขับร้องเพลงไทยลูกทุ่งชาย  
 รางวัลชนะเลิศ เพลงสาวยโสธร ผู้ขับร้อง หนู มิเตอร์ อาร์สยาม (นายสร่างศัลย์ เรืองศรี)
 รางวัลชมเชย เพลงรักนี้มีกรรม ผู้ขับร้อง กุ้ง สุธิราช วงศ์เทวัญ อาร์สยาม (นายสุธิราช อุสุภะ)
 รางวัลชมเชย เพลงตรงนั้นคือหน้าที่ ตรงนึ้คือหัวใจ ผู้ขับร้อง มนต์แคน แก่นคูน (สิบเอกกิตติคุณ บุญค้ำจุน)

 ประเภทผู้ขับร้องเพลงไทยลูกทุ่งหญิง  
 รางวัลชนะเลิศ เพลงรักเธอทุก พ.ศ. ผู้ขับร้อง วิรดา วงศ์เทวัญ อาร์สยาม (นางสาววิรดา อุสุภะ)
 รางวัลชมเชย เพลงชู้ทางกาย ผู้ขับร้อง ปอ ปริชาต อาร์สยาม (นางสาวบุณยนุช สิทธิอาจ)
 รางวัลชมเชย เพลงมีใครได้ยินหรือเปล่า ผู้ขับร้อง ยิ้ม สุทธิดา (นางสาวสุพรรษา ยิ้มพรรณวงษ์)
# สกุลหมากตอก
สกุลหมากตอก หรือIguanura เป็นสกุลของพืชดอกแยกเพศไม่แยกต้นในวงศ์ปาล์ม พบในเอเชียตะวันออกเฉียงใต้ ใกล้เคียงกับสกุล  Heterospathe ชื่อสกุลนี้มาจาก ภาษาสเปน หมายถึง  จิ้งจก และภาษากรีก หมายถึงหางRiffle, Robert L. and Craft, Paul (2003) An Encyclopedia of Cultivated Palms. Portland: Timber Press. ISBN 0-88192-558-6 / ISBN 978-0-88192-558-6
# การแกะสลัก
thumb|250px|เซเกย์กาปู

การแกะสลัก เป็นการใช้เครื่องมือสิ่งของจากวัสดุหนึ่งโดยกรีดบางส่วนของวัสดุออกไปให้เป็นรูปร่าง เทคนิคนี้สามารถใช้กับวัสดุใด ๆ ที่แข็งพอที่จะคงรูปแม้จะถูกถอดออกจากชิ้นส่วนเดิม และอ่อนนิ่มพอที่จะสามารถขูดออกได้ด้วยเครื่องมือต่าง ๆ การแกะสลัก เป็นการทำประติมากรรมวิธีหนึ่ง แตกต่างจากวิธีที่ใช้วัสดุอ่อนและตีเป็นแผ่น ๆ ได้อย่างดินเหนียว หรือแก้วหลอมละลาย ซึ่งอาจถูกดัดแปลงให้เป็นรูปร่างดังที่ต้องการขณะอ่อนนิ่ม และแข็งตัวในรูปร่างนั้น การแกะสลักต้องใช้กำลังงานมากกว่าวิธีการที่ใช้วัสดุที่ตีเป็นแผ่น ๆ ได้Daniel Marcus Mendelowitz, Children Are Artists: An Introduction to Children's Art for Teachers and Parents (1953), p. 136.
# ฮาร์เปอส์บะซาร์
ฮาร์เปอส์ บาซาร์  เป็นนิตยสารแฟชั่นผู้หญิงอเมริกัน ตีพิมพ์ครั้งแรกใน ค.ศ. 1867 โดยฮาสต์ และในฐานะนิตยสาร ฮาร์เปอส์บะซาร์ถือว่าเป็นแหล่งข้อมูลของ "ผู้หญิงกลุ่มแรกที่ซื้อของที่ดีที่สุด ตั้งแต่ระดับเสื้อผ้าไม่เป็นทางการ จนถึงเสื้อผ้าตัดเฉพาะ (couture)"

นิตยสารเล็งเป้าหมายที่คนระดับกลางบน และระดับบน มีช่างภาพ ศิลปิน นักออกแบบแฟชั่น และนักเขียน เป็นผู้ส่งสารที่มีมุมมอง "เจน" สู่โลกของแฟชั่น ความงาม และวัฒนธรรมสมัยนิยมเป็นประจำทุกเดือน
# คูโรดะ คิโยตากะ
พลโท เคานต์ คูโรดะ คิโยตากะ  หรือที่รู้จักกันในชื่อ คูโรดะ เรียวซูเกะ  เป็นนักการเมืองชาวญี่ปุ่นในยุคเมจิ ดำรงตำแหน่งนายกรัฐมนตรีญี่ปุ่นคนที่สองระหว่างปี ค.ศ. 1888-1889 และเป็นอดีตรัฐมนตรีว่าการกระทรวงเกษตรและพาณิชย์ อดีตรัฐมนตรีว่าการกระทรวงการสื่อสาร นอกจากนี้ยังได้ดำรงตำแหน่งประธานองคมนตรีในสมเด็จพระจักรพรรดิ ระหว่างปี ค.ศ. 1894-1900 นอกจากนี้ เขายังเป็นผู้บุกเบิกของเกาะฮกไกโด

 ประวัติ 
 ซามูไรในแคว้นซัตสึมะ 
คูโรดะเกิดมาในตระกูลชนชั้นซามูไรในสังกัดของไดเมียวตระกูลชิมาซุแห่งเมืองคาโงชิมะ ในแคว้นซัตสึมะ บนเกาะคีวชู ในปี 1862 เขาได้เข้าไปข้องเกี่ยวกับกรณีนามามูงิ ที่คนของแคว้นซัตสึมะไปสังหารพ่อค้าชาวอังกฤษ ชาลส์ เลนน็อกซ์ ริชาร์ดสัน และนำไปสู่เหตุการณ์การระดมยิงคาโงชิมะ ในปี 1863 ซึ่งภายหลังสิ้นสุดสงคราม เขาก็เดินทางไปยังโตเกียว เพื่อศึกษาวิชายิงปืนใหญ่

เมื่อเขากลับมายังซัตสึมะ เขาได้เข้าร่วมเป็นหนึ่งในคณะกรรมการประจำพันธมิตรซัตสึมะ-โชชู เพื่อล้มล้างอำนาจของรัฐบาลโชกุนโทกูงาวะ ภายหลังเขาได้เป็นผู้บัญชาการทหารในสงครามโบชิง เขามีชื่อเสียงขึ้นมาจากการไว้ชีวิต เอโนโตโมะ ทาเกอากิ ผู้ที่นำกำลังเข้าต่อต้านกองกำลังของเขาที่ยุทธการฮาโกดาเตะ ในปี 1869

 งานการเมือง 
ภายใต้รัฐบาลเมจิใหม่ ในปี 1870 เขาได้รับแต่งตั้งเป็นทูตสำรวจไปยังคาราฟูโตะ (เกาะซาฮาลิน) คูโรดะกลับมายังโตเกียวและและสนับสนุนการพัฒนาและตั้งรกรากในชายแดนทางเหนือของประเทศซึ่งก็คือเกาะฮกไกโด ต่อมาในปี 1871 เขาได้เดินทางทัศนศึกษายังยุโรปและสหรัฐอเมริกาเป็นเวลาห้าเดือน จนกระทั่งกลับญี่ปุ่นในปี 1872 ซึ่งเขาได้รับผิดชอบการบุกเบิกและตั้งรกรากบนเกาะฮกไกโด ซึ่งเขาดำรงตำแหน่งเป็นผู้อำนวยการสำนักงานการตั้งถิ่นฐานฮกไกโด ซึ่งเขาได้มีแผนการที่จะบุกเบิกเกาะฮกไกโดโดยใช้อดีตซามูไรที่ว่างงานตลอดจนอดีตทหาร มาเป็นทั้งเกษตรกรและทหารกองหนุนในเวลาเดียวกัน ซึ่งทำให้เขาได้รับยศเป็นพลโทแห่งกองทัพบกจักรวรรดิญี่ปุ่น นอกจากนี้ เขายังได้เชิญผู้เชี่ยวชาญด้านเกษตรกรรมจากต่างชาติในเขตหนาวจำนวนมากมาเยือนฮกไกโด เพื่อแลกเปลี่ยนข้อมูลและคำปรึกษาว่าควรจะปลูกพืชอะไรถึงจะสำเร็จ

ปี 1875 เขาถูกส่งไปยังเกาหลีในฐานะทูตเพื่อร่วมคณะเจรจาสนธิสัญญาเกาหลี-ญี่ปุ่น ค.ศ. 1876 ต่อมาในปี 1877 เขาเป็นหนึ่งในผู้นำกองทหารเข้าระงับกบฏซัตสึมะในเกาะคีวชู ในปี 1878 ภายหลังการถึงแก่ลอบสังหารโอกูโบะ โทชิมิจิ เขาก็ได้เป็นผู้นำโดยพฤตินัยของแคว้นซัตสึมะ
# พรรคพลังประชาชน (พ.ศ. 2517)
พรรคพลังประชาชน (พ.ศ. 2517) พรรคการเมืองไทยที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517

 ประวัติ 
พรรคพลังประชาชน จดทะเบียนก่อตั้งขึ้นตาม พระราชบัญญัติพรรคการเมือง พุทธศักราช 2517 เมื่อวันที่ 21 พฤศจิกายน พ.ศ. 2517ประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 โดยมีนาย บุญคุ้ม จันทรศรีสุริยวงศ์ เป็นหัวหน้าพรรค

 การเลือกตั้ง 26 มกราคม 2518 
ในการเลือกตั้งเมื่อวันที่ 26 มกราคม 2518 ซึ่งถือได้ว่าเป็นการลงเลือกตั้งครั้งแรกของพรรคปรากฏว่าทางพรรคได้ที่นั่งทั้งสิ้น 2 ที่นั่ง จากทั้งหมด 269 ที่นั่ง คือ นายบุญคุ้ม จันทรศรีสุริยวงศ์ จังหวัดอุดรธานี และนายพีร์ บุนนาค จังหวัดสุพรรณบุรี

ต่อมาทางพรรคพลังประชาชนได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้า พรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้า พรรคประชาธิปัตย์ ผู้เป็นพี่ชายที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ

ในการเข้าร่วมรัฐบาลครั้งนั้น นายบุญคุ้ม จันทรศรีสุริยวงศ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงยุติธรรมพระบรมราชโองการ ประกาศ แต่งตั้งรัฐมนตรี (จำนวน ๒๖ ราย)

 การเลือกตั้ง 4 เมษายน 2519 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคพลังประชาชน ได้รับเลือกตั้ง จำนวน 3 ที่นั่ง คือ นิสิต เวทย์ศิริยานันท์ และชุมพล อรุณยะเดช จังหวัดศรีสะเกษ และญวง เอี่ยมศิลา จังหวัดอุดรธานี

 การยุบพรรค 

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมืองคำสั่งของคณะปฏิรูปการปกครองแผ่นดิน ฉบับที่ 6 แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าวพระราชบัญญัติพรรคการเมือง พ.ศ. 2524
# แนวร่วมทางเลือก
แนวร่วมทางเลือก  เป็นแนวร่วมของพรรคการเมืองฝ่ายค้านในมาเลเซียเพื่อต่อสู้กับแนวร่วมแห่งชาติ

 การก่อตั้ง 
แนวร่วมทางเลือกก่อตั้งเหลังจากการจับกุมอันวาร์ อิบราฮิม เมื่อ 20 กันยายน พ.ศ. 2541 ต่อมาในวันที่ 24 ตุลาคม พ.ศ. 2542 พรรคฝ่ายค้านใหญ่ 4 พรรคคือพรรคอิสลามมาเลเซีย พรรคกิจกรรมประชาธิปไตย พรรคยุติธรรมแห่งชาติ และพรรคประชาชนมาเลเซียได้ประกาศเป็นแนวร่วมในการลงสมัครรับเลือกตั้ง ในการเลือกตั้ง พ.ศ. 2542 พรรคปาสได้รับชัยชนะในรัฐกลันตันและรัฐตรังกานู และได้ที่นั่งในสภาเพิ่มขึ้น พรรคกิจกรรมประชาธิปไตยได้ที่นั่งเพิ่มขึ้นอีกเช่นกันแต่หัวหน้าพรรคไม่ได้รับเลือก

ต่อมา พรรคอิสลามมาเลเซียซึ่งมีเป้าหมายที่จะจัดตั้งรัฐอิสลามในมาเลเซียซึ่งต่างจากนโยบายของพรรคอื่นในแนวร่วม ทำให้เกิดความตึงเครียดขึ้น หลังเหตุการณ์ 11 กันยายน พ.ศ. 2544 พรรคกิจกรรมประชาธิปไตยประกาศแยกตัวออกจากแนวร่วมเพราะเกรงว่ากระแสหวาดกลัวรัฐมุสลิมจะทำให้เสียคะแนน เมื่อ 21 กันยายน พ.ศ. 2544 ความแตกแยกภายในแนวร่วมทำให้เห็นการต่อสู้กันเองของพรรคฝ่ายค้านในการเลือกตั้ง พ.ศ. 2547 ความสัมพันธ์ระหว่างพรรคยุติธรรมแห่งชาติและพรรคอิสลามมาเลเซียยังคงตึงเครียด และพรรคอิสลามมาเลเซียไม่สนับสนุนพรรคประชาชนมาเลเซียในการลงสมัครในโกตาบารู 

ในการเลือกตั้ง พ.ศ. 2558 พรรคกิจกรรมประชาธิปไตย พรรคอิสลามมาเลเซียและพรรคยุติธรรมแห่งชาติได้มาร่วมมือกันอีกครั้งในชื่อสัญญาประชาชน  โดยพรรคปาสยอมอ่อนลงและเน้นในเรื่องเศรษฐกิจเท่านั้น
หมวดหมู่:ขบวนการทางการเมืองในประเทศมาเลเซีย
# อะเลคานโดร ออร์ตูออสเต
อะเลคานโดร ออร์ตูออสเต (Alejandro Ortuoste) เกิดเมื่อ 17 มีนาคม พ.ศ. 2473 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์รุ่นแบนตัมเวทเมื่อ พ.ศ. 2497 และได้เข้าแข่งขันกีฬาโอลิมปิก พ.ศ. 2495 ที่ ฟินแลนด์แต่ไม่ได้เหรียญรางวัล
อ้างอิง
# เมห์รุลลอห์ ลัสซี
เมห์รุลลอห์ ลัสซี (Mehrullah Lassi) เป็นนักมวยสากลสมัครเล่นชาวปากีสถาน เกิดเมื่อ 24 พฤศจิกายน พ.ศ. 2522 ที่ การาจี 

ลัสซีติดทีมชาติปากีสถานเข้าแข่งขันกีฬาเอเชียนเกมส์ พ.ศ. 2545 และได้เหรียญทองในรุ่นเฟเธอร์เวท ในกีฬาโอลิมปิก พ.ศ. 2547 ลัสซีเข้าแข่งขันในรุ่นแบนตัมเวท แต่แพ้กุยเลอร์โม ริกองเดอซ์จากคิวบา ตกรอบ จากนั้น เขาขึ้นมาชกในรุ่นเฟเธอร์เวทอีก และไดเหรียญเงินในกีฬาเครือจักรภพอังกฤษ ต่อมา เขาถูกตรวจพบสารต้องห้ามระหว่างแข่งขันกีฬาเอเชียใต้ที่ศรีลังกา พ.ศ. 2549 จนต้องออกจากการแข่งขันไป.
อ้างอิง 

แหล่งข้อมูลอื่น
Bio
sports-reference
# นอสเซร์ ออฆอยี
นอสเซร์ ออฆอยี (เกิด 20 มกราคม พ.ศ. 2487 ที่เตหะราน - เสียชีวิต 27 ธันวาคม พ.ศ. 2552)jahannews.com เป็นนักมวยสากลสมัครเล่นชาวอิหร่าน  ซึ่งติดทีมชาติอิหร่านใน พ.ศ. 2506  เขาเข้าร่วมการแข่งขันมวยสากลสมัครเล่นชิงแชมป์เอเชีย พ.ศ. 2506 ที่ กรุงเทพฯ และกีฬาโอลิมปิก พ.ศ. 2507 ในรุ่นฟลายเวทisna.ir และกีฬาเอเชียนเกมส์ พ.ศ. 2509 olympic.ir ในรุ่นเฟเธอร์เวทamateur-boxing.strefa.pl และมวยสากลสมัครเล่นชิงแชมป์เอเชีย พ.ศ. 2510 ที่ โคลัมโบ

ในการแขงขันมวยสากลสมัครเล่นชิงแชมป์เอเชีย พ.ศ. 2506 ออฆอยีได้เหรียญทองโดยชนะคะแนน มาซาโอะ คาราซาวะในรอบชิงชนะเลิศ amateur-boxing.strefa.pl กลายเป็นนักมวยสากลสมัครเล่นชาวอิหร่านคนแรกที่ได้เหรียญทองในรายการนี้ ต่อมา ในกีฬาเอเชียนเกมส์ที่กรุงเทพฯ ออฆอยีได้เหรียญทองแดงในรุ่นเฟเธอร์เวท asriran.com/fa/news และได้เหรียญทองแดงอีกครั้งในมวยสากลสมัครเล่นชิงแชมป์เอเชีย พ.ศ. 2510 ที่โคลัมโบ ทำให้เขากลายเป็นนักมวยสากลสมัครเล่นคนหนึ่งที่ได้รับการยอมรับในอิหร่านbbc.co.uk/persian/sportکتاب تاریخچه بوکس ایران از 1324 تا 1357، جلد اول، ناشر: بامداد کتاب، نویسنده محمود مساعدیان، چاپ اول، 1388، شابک 9789642060337، تعداد صفحه 430                                                 (History of Boxing in Iran from 1945 to 1979,First Volume,First Edition,By: Bamdad Ketaab, Author: Mahmood Mosaadian,2009,ISBN 9789642060337,430 pages)(ภาษาเปอร์เซีย)
# ทะเลสาบคาซูมิงาอูระ
ทะเลสาบคาซูมิงาอูระ  เป็นทะเลสาบที่ใหญ่เป็นอันดับสองในประเทศญี่ปุ่น ตั้งอยู่ทางตะวันออกเฉียงเหนือของโตเกียวราว 60 กิโลเมตรในเขตจังหวัดอิบารากิ  เดิมเป็นทะเลสาบน้ำกร่อยซึ่งเชื่อมต่ออย่างอ้อม ๆ กับมหาสมุทรแปซิฟิกผ่านแม่น้ำฮิตาจิและแม่น้ำโทเนะ จนกระทั่งในปี พ.ศ. 2506 ได้มีการก่อสร้างประตูกั้นน้ำบริเวณทางบรรจบของแม่น้ำขึ้นเพื่อจุดประสงค์ขจัดเกลือ ประตูกั้นน้ำนี้ซึ่งตัดการเชื่อมต่อกับมหาสมุทร ในที่สุดทะเลสาบแห่งนี้ตลอดจนแหล่งน้ำใกล้เคียงก็กลายเป็นทะเลสาบน้ำจืด 

ในปัจจุบัน ทะเลสาบแห่งนี้เป็นทั้งแหล่งประมง ชลประทาน การท่องเที่ยว และนันทนาการ ราว ๆ 45% ของพื้นที่รอบ ๆ ทะเลสาบเป็นแหล่งธรรมชาติ และ 43.5% เป็นพื้นที่เกษตรกรรม น้ำที่ออกจากทะเลสาบแห่งนี้ 83% ถูกใช้เพื่อภาคเกษตรกรรม 13% เพื่อภาคอุตสาหกรรมท้องถิ่น และที่เหลือ 4% เพื่อเป็นน้ำประปาในจังหวัดอิบารากิ จังหวัดชิบะ และโตเกียว

thumb|ทะเลสาบคาซูมิงาอูระ

 แหล่งข้อมูลอื่น 

 Page on Hobikisen 
 Reviving nature around Lake Kasumigaura 
 Detailed information about the lake 

คาซูมิงาอูระ
หมวดหมู่:ภูมิศาสตร์จังหวัดอิบารากิ
# กองทัพเซอร์เบียและมอนเตเนโกร
กองทัพเซอร์เบียและมอนเตเนโกร (กองกำลังแห่งสหพันธ์สาธารณรัฐ) (/ Vojska Srbije i Crne Gore, ВСЦГ / VSCG) เป็นกองกำลังทหารของเซอร์เบียและมอนเตเนโกร ระหว่าง ค.ศ. 1992–2006. ประกอบด้วยกองทัพบก, กองทัพอากาศ, กองทัพเรือ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).

กองกำลังยูโกสลาเวีย (ค.ศ. 1992–2003; ,) ได้แปรสภาพมาจาก กองทัพประชาชนยูโกสลาเวีย (JNA), โดยเปลี่ยนชื่อประเทศเป็นสหพันธ์สาธารณรัฐ ในช่วงเวลาดังกล่าวได้มีการจำกัดกำลังพลของทั้งสามเหล่าทัพระหว่างสงครามยูโกสลาเวีย. เมื่อปี ค.ศ. 2003 ได้มีการแก้ไขรัฐธรรมนูญ และเปลี่ยนชื่อประเทศเป็น "เซอร์เบียและมอนเตเนโกร", โดยได้ยกสถานะเป็น "กองทัพเซอร์เบียและมอนเตเนโกร". ช่วงเวลานั้นต้องเผชิญปัญหาของกบฎกลุ่มต่างๆที่สู้รบในระหว่างสงครามคอซอวอ เช่น กองกำลังปลดปล่อยคอซอวอ และ Liberation Army of Preševo, Medveđa and Bujanovac รวมถึง Preševo Valley conflict, และ การเผชิญหน้ากับกองกำลังนาโตในระหว่างปฏิบัติการโจมตีทางอากาศ.

ภายหลังจากการลงประชามติเพื่อแยกตัวเป็นเอกราช ค.ศ. 2006, กองทัพมอนเตเนโกรจึงก่อตั้งพร้อมกับการสถาปนาประเทศใหม่, ส่งผลให้กองทัพเซอร์เบียเป็นกองทัพที่ไม่มีกองกำลังทหารเรือ